OpenLLM-France/wikimedia huggingface dataset:
# Perou

Perou a zo ur vro eus reter Amerika ar Su ha Lima eo he c'hêr-benn.

## Douaroniezh

Tro dro d'ar vro emañ Ecuador, Kolombia, Brazil, Bolivia, Chile hag ar Meurvor Habask.
Daou venez zo e Perou : El Misti hag Ubinas

## Sevenadur
### Lennegezh

* Mario Vargas Llosa
* César Vallejo
* Alfredo Bryce Echenique
* Julio Ramón Ribeyro
* José María Arguedas
* Ciro Alegría
* José Carlos Mariategui
* Teodoro Fennadez
* Jaime Bayly

## Skeudennaoueg

* Machu Picchu
* Kolibri e Nazca
* Inizi Uros, Lenn Titicaca
* Plac'hig e giz hengounel ar vro
* Chaman eus ar boblad Urarina, 1988
* Kondor dreist kanienn Colca
a vo kavet e Wikimedia Commons.

## Liammoù diavaez

* (es) Lec'hienn ofisiel Gouarnamant Perou
Arc'hantina • Bolivia • Brazil • Chile • Kolombia • Ecuador • Guyana • Panamá • Paraguay • Perou • Surinam • Trinidad ha Tobago • Uruguay • Venezuela
# Command & Conquer

Command & Conquer (C&C) zo ur c'hoari video strategiezh amzer real kement hag ur frañchiz krouet ha sevenet da gentañ gant Westwood Studios ha perc'hennet bremañ gant Electronic Arts. Ar c'hentañ c'hoari eus ar frañchiz a oa bet e-touez ar c'hoari kentañ strategiezh da vezañ embannet evit ar rummad c'hoari amzer real, diazezet war ar c'hoari gant Westwood Studios Dune II hag o tegas un diaze hag a zo chomet en holl c'hoarioù deuet goude-se en heuliad. Implij leurennoù sinema full-motion video gant aktourien o c'hoari tudennoùa-hed an istor, ar pezh a oa disheñvel diouzh leurennoù niverennel savet evit ar c'hoarioù all betek-henn. Westwood Studios a zo bet prenet gant Electronic Arts e 1998 ha serret e 2003. Ar studio ha lod eus e izili a zo bet kendeuzet en EA Los Angeles, hag a zo kendalc'het abaoe da labourat ha da ouzhpennañ c'hoarioù d'ar frañchiz.

## Kronologiezh
### Westwood Studios (1995–2002)

* 1995 – Command & Conquer
** 1996 – Command & Conquer – The Covert Operations
* 1996 – Command & Conquer: Red Alert
** 1997 – Command & Conquer: Red Alert – Counterstrike
** 1997 – Command & Conquer: Red Alert – The Aftermath
** 1998 – Command & Conquer: Red Alert – Retaliation
* 1997 – Command & Conquer: Sole Survivor
* 1999 – Command & Conquer: Tiberian Sun
** 2000 – Command & Conquer: Tiberian Sun – Firestorm
* 2000 – Command & Conquer: Red Alert 2
** 2001 – Command & Conquer: Yuri's Revenge
* 2002 – Command & Conquer: Renegade

### EA Los Angeles (2003–2010)

* 2003 – Command & Conquer: Generals
** 2003 – Command & Conquer: Generals – Zero Hour
* 2007 – Command & Conquer 3: Tiberium Wars
** 2008 – Command & Conquer 3: Kane's Wrath
* 2008 – Command & Conquer: Red Alert 3
** 2009 – Command & Conquer: Red Alert 3 – Uprising
* 2010 – Command & Conquer 4: Tiberian Twilight

### EA Phenomic (2011)

* 2012 – Command & Conquer: Tiberium Alliances

### EA Redwood Studios (2018–)

* 2018 – Command & Conquer: Rivals

### Petroglyph Games (2020)

* 2020 – Command & Conquer Remastered Collection
Gwelet ivez c'hoarioù nullet Command & Conquer.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Command & Conquer (c'hoari video, 1995)

Command & Conquer (brudet ivez evel Command & Conquer: Tiberian Dawn ha berraet en C&C) zo ur c'hoari video strategiezh amzer real sevenet hag embannet gant Westwood Studios e 1995. An istor a dremen en un Istor kemmet: ur brezel a zo etre daou bloac'had: ar Global Defense Initiative eus Aozadur ar Broadoù Unanet hag un aozadur reveulzier ar Brotherhood of Nod, renet gant un den kevrinus anvet Kane.
# Lyev Trotsky

Lyev Trotsky (pe Leon Trotski ; e ruseg: Лев Троцкий), Lyev Davidovitch Bronchteyn e wir anv (e ruseg : Лев Давидович Бронштейн), a oa ganet d'ar 7 a viz Du 1879 en Yanovka (Ukraina) hag a voe lazhet d'an 21 a viz Eost 1940 e Mec'hiko, a oa ur politikour ha dispac'her rus. Gantañ e voe savet an Arme Ruz, ha gantañ ha Lenin e voe kaset en-dro an Dispac'h bolchevik. Enebiñ a reas ouzh Stalin, a gasas Ramón Mercader d'e lazhañ.

## Liammoù diavaez

* Trotsky o komz galleg : [Dihell eus an INA gall]
# Mark Carney

Mark Carney, ganet d'ar 16 a viz Meurzh 1965 e Fort Smith (Tiriadoù ar Gwalarn, Kanada) zo un ekonomour, bankour, kargiad uhel ha politikour kanadian, breizhveurat hag iwerzhonat. Ezel eus ar Parti Libéral du Canada eo, ha dilennet eo bet en e benn d'an 9 a viz Meurzh 2025 e plas Justin Trudeau.

## Daveennoù

* ↑ (fr) MARQUIS Mélanie, BELLAVANCE Joël-Denis, Mark Carney sacré chef du Parti libéral, La Presse, 09/03/2025
# Aubry-en-Exmes

Aubry-en-Exmes :
| Ar c'hastell kozh. ||
| Bro | Normandi |
| Melestradurezh ||
| Stad | Frañs |
| Departamant | Orne |
| Arondisamant | Argentan |
| Kanton | Argentan-2 |
| Kod kumun | 61009 |
| Kod post | 61160 |
| Maer Amzer gefridi | Frédéric Godet (dileuriet) 2020-2026 |
| Etrekumuniezh | Terres d'Argentan Interco |
| Poblañsouriezh ||
| Poblañs | ann. (2022) |
| Douaroniezh ||
| Daveennoù lec'hiañ | |
| Uhelderioù | bihanañ 89 m — brasañ 220 m |
| Gorread | 9,60 km² |
| kemmañ |
Aubry-en-Exmes a oa ur gumun e Normandi, en departamant Orne, e Kanton Argentan-2, en Arondisamant Argentan.

## Istor
### Dispac'h gall

* Krouet e voe ar gumun e 1790 diwar ar barrez katolik. Lakaet e voe e Kanton Chambois, e Distrig Argentan hag e departamant Orne. Lakaet e voe en Arondisamant Argentan pa voe krouet e 1800. Lakaet e voe e Kanton Trun e 1801.

### XIX$^{vet}$ kantved

* Staget e voe kumunioù Bonmesnil ha Sainte-Eugénie ouzh kumun Chambois e 1812.

### XX$^{vet}$ kantved
#### Brezel-bed kentañ

* Mervel a reas pemzek den ag ar gumun abalamour d'ar brezel hervez monumant ar re varv, eleze 6,64% eus he foblañs e 1911.

#### Eil brezel-bed

* Lazhet e voe eizh den nann-soudard eus ar gumun e 1944, c'hwec'h anezhe a varvas e miz Eost.
* Lazhet e voe un nijour alaman d'an 13 a viz Gouhere 1944.

### XXI$^{vet}$ kantved

* D'ar 1añ a viz Genver 2017 e voe bodet kumunioù Aubry-en-Exmes, Avernes-sous-Exmes, Le Bourg-Saint-Léonard, Chambois, La Cochère, Courménil, Exmes, Fel, Omméel, Saint-Pierre-la-Rivière, Silly-en-Gouffern, Survie, Urou-et-Crennes ha Villebadin d'ober kumun nevez Gouffern en Auge.

## Monumantoù ha traoù heverk

* An iliz katolik.
* Iliz katolik Sant Yann.
* Monumant ar re varv, luc'hskeudennoù$^,$.

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Prefeti Orne, d’an 1 a viz Kerzu 2016
* ↑ (fr)Memorial Genweb
* ↑ (fr)Memorial Genweb
a vo kavet e Wikimedia Commons.
# Bonmesnil

Bonmesnil a oa ur gumun e Normandi, en departamant Orne, en Arondisamant Argentan.

## Istor
### Dispac'h gall

* Krouet e voe ar gumun e 1790 diwar ar barrez katolik. Lakaet e voe e Kanton Chambois, e Distrig Argentan hag e departamant Orne. Lakaet e voe ar gumun en Arondisamant Argentan pa voe krouet e 1800. Lakaet e voe e Kanton Trun e 1801.

### XIX$^{vet}$ kantved

* Staget e voe kumun Bonmesnil ouzh kumun Aubry-en-Exmes e 1812.

### XX$^{vet}$ kantved
#### Eil brezel-bed

* Rastellet e voe gwazed er gumun gant an Alamaned d'ar 24 a viz Ebrel 1944 evit o lakaat d'ober labourioù difenn diouzh ret.

## Notennoù ha dave

* ↑ (fr)Cassini – EHESS
* ↑ (fr)Cassini – EHESS
* ↑ (fr)Ouest-France
# Stevie Ray Vaughan

Stevie Ray Vaughan, ganet d'an 3 a viz Here 1954 e Dallas (Texas) ha marvet d'ar 27 a viz Eost 1990 e East Troy (Wisconsin) a oa ur sonaozour ha gitarour stadunanat. Gwelet e vez alies evel unan eus gitarourien wellañ an istor evit ar perzh en deus c'hoariet e luskad reneveziñ ar blues er bloavezhioù 1980, asambles gant e strollad Double Trouble. Mervel a reas en ur gwallzarvoud biñsaskell e 1990, goude ur sonadeg er Wisconsin.
Kemeret en doa perzh e enrolladenn ar bladenn Let's Dance evit David Bowie (1983), ha sonet en doa gant meur a arzour brudet evel Buddy Guy pe Eric Clapton. Peurliesañ e rae gant gitaroù Fender Stratocaster.

## Pladennoù studio

* Texas Flood (1983)
* Couldn't Stand the Weather (1984)
* Soul to soul (1985)
* In Step (1989)

## Daveennoù

* ↑ (en) FRICKE David, 100 Greatest Guitarists: David Fricke’s Picks, Rolling Stone, 03/12/2010 (lennet d'an 10/03/2025)
* ↑ (en) HILBURN Robert, Stevie Ray Vaughan, Guitar Great, Dies in Copter Crash : Music: The Grammy-winning performer had just completed a Wisconsin concert. Four others are killed., Los Angeles Times, 28/08/1990 (lennet d'an 10/03/2025)
* ↑ (en) ERLEWINE Stephen Thomas, Stevie Ray Vaughan, AllMusic (lennet d'an 10/03/2025)
# Texas

    Evit implijoù all, gwelet Texas (disheñvelout).
Texas, pe a-wechoù Teksas, a zo unan eus an 50 Stad a ya d'ober Stadoù-Unanet Amerika, e kreisteiz ar vro.
An eil brasañ eus ar stadoù eo, war-lerc'h Alaska, hag an hini vrasañ eus an 48 stad kenstag. An eil stad pobletañ eo ivez, war-lerc'h Kalifornia. Eus ar peder stad dezho harzoù boutin gant Mec'hiko eo e Texas emaint hirañ. Austin eo ar gêr-benn.

## Istor Texas

Roudoù kentañ mab-den a sav da 11200 bloaz. Meur a sevenadur henvroat a oa araok ma teufe an Europeiz, konkistadored da gentañ er XVI$^{vet}$ kantved. (da sevel)

## Yezhoù

E Texas n'eus yezh ofisiel ebet met ar saozneg eo yezh 66,24 % eus an dud. An eil yezh muiañ komzet eo ar spagnoleg, rak Texas zo bet un darn eus Besrouantelezh Spagn Nevez e-pad ur pennad mat, hag eus Mec'hiko e-pad un toullad bloavezhioù. Ar spagnoleg eo yezh 29,40 % eus an dud hag o kreskiñ emañ c'hoazh niver ar spagnolegerien.
143 yezh all zo hag a vez komzet gant nebeutoc'h eget 1 % eus an dud.

## Tud brudet Texas

* George Bush, politikour
* Lance Armstrong, marc'hhouarner
* Stevie Ray Vaughan, gitarour blues
* Tommy Lee Jones, aktour
* Renée Zellweger (aktourez)
* Beyoncé (kanerez)
* Selena Gomez (kanerez)

## Kêrioù Texas

| 1 | Houston | 2 242 193 |
| 2 | San Antonio | 1 373 668 |
| 3 | Dallas | 1 279 910 |
| 4 | Austin | 786 382 |
| 5 | Fort Worth | 727 575 |
| 6 | El Paso | 620 447 |
| 7 | Arlington | 492 682 |
| 8 | Corpus Christi | 285 507 |
| 9 | Plano | 273 611 |
| 10 | Laredo | 233 152 |
| 11 | Lubbock | 225 856 |
| 12 | Garland | 222 013 |
| 13 | Irving | 205 540 |
| 14 | Brownsville | 139 722 |
| 15 | Galveston | 47 743 |

## Liammoù diavaez

* (en) Lec'hienn ofisiel
# The Skids

The Skids zo ur strollad punk rock ha new wave savet e Dunfermline (Skos). Oberiant e voe etre 1977 ha 1982, a-raok bezañ adsavet etre 2007 ha 2010, hag abaoe 2016. Anavezet e voent e 1978 gant berzh o fladenn gentañ, Scared to dance, douget gant ar wagenn punk kentañ.
# Nikolai Fiodorovitch Makarov

Nikolai Fiodorovitch Makarov (rusianeg : Никола́й Фёдорович Мака́ров), ganet d’an 22 a viz Mae 1914 e Sasovo (Gouarnamant Tambov, Impalaeriezh Rusia) ha marvet d’an 13 a viz Mae 1988 e Toula (RSKS Rusia, URSS), a oa un ijinour soviedat brudet evit bezañ savet ar bistolenn Makarov, bet arm-dorn standart an Arme Ruz adalek 1951 hag implijet c’hoazh gant arme Rusia hiziv an deiz.

## Buhez

Ganet e voe Makarov e Sasovo, en ur familh labourerien an hent-houarn. E Skol-veur Mekanikerezh Toula e oa o studiañ pa voe aloubet URSS gant nerzhioù an Ahel e 1942. Kregiñ a reas neuze da labourat e uzin mekanikoù Zagorski, a voe dilec’hiet da oblast Kirov un tammig goude evit tec’hout dirak araokadennoù an arme alaman.
E 1944 e tistroas Makarov da Doula, hag er bloaz war-lerc’h e krogas da gemer perzh en ur genstrivadeg aozet evit kavout arm-dorn nevez an Arme Ruz. Ar bistolenn a savas, awenet gant ar Walther PP alaman, a c’hounezas, ha degemeret e voe en arme adalek 1951. Kenderc’hel a reas Makarov da ijinañ armoù-tan e uzin Toula betek e retret e 1974. Sammañ a reas kiriegezhioù politikel war-lerc’h, betek e varv diwar un taol en e galon e 1988.

## Armoù ijinet

* pistolenn Makarov (implijet gant an Arme Ruz adalek 1951)
* kanol Afanasev Makarov AM-23, asambles gant Nikolai Afanasyev (implijet adalek 1953)
* misiloù enep-tankoù 9K111 Fagot (implijet adalek 1970) ha 9M113 Konkours (implijet adalek 1974)

## Daveennoù

* 1 2 (ru) Макаров Николай Федорович (09.05.1914 - 13.05.1988), war lec'hienn Mirdi Armoù Toula (lennet d'an 10/03/2025)
* ↑ (en) POPENKER Maxim, Makarov PM/PMM, Modern Firearms (lennet d'an 10/03/2025)
# Mic'hail Kalachnikov

Mic'hail Timofeyevitch Kalachnikov, e rusianeg Михаил Тимофеевич Калашников, bet ganet d'an 10 a viz Du 1919 e Kouria (RSKS Rusia), hag aet eo da anaon d'an 23 a viz Kerzu 2013, oadet a 94 vloaz, en Ijevsk (Oudmourtia), a oa ur soudard soviedat, hag un ijinour savet gantañ armoù, en o zouez an AK-47 brudet dre ar bed a-bezh.

## Buhez

Ganet e oa en ur familh peizanted, koulaked anezho, e kêriadenn Kouria e 1919. Bleiner tankoù e voe e-kerzh an Eil brezel-bed, ha gwall c'hloazet e voe e emgann Briansk e 1941, en un heuliad tagadennoù hag a glaske herzel ouzh al lu alaman da dizhout Moskov. Ijinour ha letanant-jeneral en Arme Ruz eo bet.

## Armoù ijinet

Krouer ur 150 arm bennak eo, en o zouez :
* AK-47
* AKM
* AK-74 / AKS-74U / AK-74M / AKS-74
* AK-101 / AK-102
* AK-103 / AK-104
* AK-105
* AK-12
* RPK
* RPK-74
* PK / PKM / PKP
* Fuzuilh damaotomatek Saiga

## Liammoù diavaez

a vo kavet e Wikimedia Commons.
* Danvez video Mic'hail Kalachnikov a zo aet da anaon
# Makarov (pistolenn)

Ar bistolenn Makarov, anvet ivez PM (rusianeg : Пистолет Макарова, Pistolet Makarova) zo ur bistolenn damaotomatek un-ober ha daou-ober, krouet e 1948 en URSS gant Nikolai Makarov evit pourveziañ an Arme Ruz. Awenet eo gant ar pistolennoù Walther PP ha Walther PPK. Kambret eo evit ar munisionoù 9 × 18 mm Makarov ha mont a ra en-dro gant ur sistem argil berr. Un arm bihan eo, ha fiziaploc'h evit an Tokarev TT 33 implijet araozi gant ar Soviediz.

## Implij

Kemeret he deus plas an Tokarev TT33 evel arm-dorn standart an Arme Ruz e 1951. Produet eo bet dindan aotre e holl vroioù Pakt Varsovia. Implijet e vez hiziv an deiz c'hoazh gant an arme rusian ha gant armeoù all. E 2020 ez eus bet roet gant Estonia 7.000 skouerenn anezho da Ukraina.
Kaset e veze ivez gant an egoraerien soviedat, dezhe da c'hellet dreistvevañ betegoût e touarjent en ur vro c'houez en ur zistreiñ war an Douar. Kemeret e voe plas ar Makarov gant an TP-82 evit an implij-se adalek 1986.

## Daveennoù

* ↑ (fr) Mc NAB Chris, Armes à feu Encyclopédie visuelle, L'Imprévu, 2022, p. 91
* ↑ (en) PONOMARENKO Illia, Estonia gives 2,400 Makarov pistols to Ukraine, Kyiv Post, 07/07/2020 (lennet d'an 30/10/2024)
* ↑ (en) PIKE Travis, TP-82 Cosmonaut Survival Pistol: Russia’s space gun (diellet), Sandboxx, 19/01/2022 (lennet d'an 30/10/2024)
# François Méheut

François Méheut, bet ganet d’an 23 a viz Meurzh 1905 e Sant-Brieg hag aet d’an Anaon d’ar 24 a viz Even 1981 e Naoned, a oa ur c’hizeller hag ul livour breizhat.

## Liammoù diavaez

* François Méheut - Musée virtuel
# Timbroù a-zivout al livadurioù

* Livadurioù Paul Gauguin (1848-1903)
* Maouez gant ur frouezhenn – Unvaniezh Soviedel (1970)
* Arearea - Timbr Bro-C’hall (1968)
* Timbr Alamagn ar Reter (1967)
* Timbr Hungaria (1970)
* Timbr Fujeira (1972)
* Gweled goude ar sarmon - Albania (1998)
* Livadurioù Pablo Picasso (1881-1973)
* Poltred Picasso – Albania (2000)
* Penn ur vaouez – Timbr Yougoslavia (1986)
* Merc’hed o redek war an aod – Albania (2000)
* Tri soner – India (1982)
* Pablo Picasso – Unvaniezh Soviedel (1981)
* Bugel gant ur volotenn - Unvaniezh Soviedel (1971)
* Livadurioù Albrecht Dürer (1471-1528)
* Poltred Dürer – Alamagn (2006)
* Ganedigezh Jezuz Krist – Alamagn (2008)
* Poltred Elesbed Tucher – Panama (1966)
* Poltred Hieronymus Holzschuher – Rwanda (1971)
* Soner biniou – Albania (1971)
* Adam - Ajman (1968)
* Livadurioù Francisco de Goya (1746-1828)
* Ar maja en noazh – Albania (1996)
* Poltred Goya – Niger (1968)
* Poltred Doña Isabel de Porcel – Albania (1996)
* Plac’h gant ur picher - Hungaria (2010)
* Don Antonio Noriega - Stadoù-Unanet (1974)
* Ar Maja wisket – Ajman (1969)
* Livadurioù Auguste Renoir (1841-1919)
* An neuñvierezed – Ajman (1971)
* An dimezell Yvonne Grimpel gant ur seizenn c’hlas – Arabia ar Su (1971)
* An aktourez Jeanne Samary – Unvaniezh Soviedel (1970)
* Ar vrañsigell – Albania (1991)
* Merc’hed o seniñ piano – Rwanda (1969)
* Gweledva - Roumania (1974)
* Livadurioù Caspar David Friedrich (1774-1841)
* Gwaz ha maouez oc'h arvestiñ al loar – Alamagn ar C’hornaoueg (1974)
* Mareoù ar vuhez - Alamagn ar Reter (1974)
* Beajer a-us ar morad koumoul – Alamagn ar C’hornaoueg (2011)
* Poltred Caspar D. Friedrich – Alamagn ar Reter (1974)
* Daou waz oc'h arvestiñ al loar - Alamagn ar Reter (1974)
* Livadurioù Johannes Vermeer (1632-1675)
* Itron en he c'hoazez ouzh ur c'hlav-kerdin - Ajman (1968)
* An dantelezherez - Ajman (1968)
* Plac'h o lenn ul lizher ouzh ur prenestr digor - Alamagn ar Reter (1955)
* Alegorienn al liverezh - Ajman (1968)
* Livadurioù Edouard Manet (1832-1883)
* Olympia - Ajman (1971)
* Ar Pifer - Rwanda (1969)
* Merenn er stal-labour (munud)- Albania (2003)
* Frouezh war an daolenn - Niger (1982)
* Maouez gant un aveler - Hungaria (1978)
# Tirol

Tirol a zo ur vro istorel en Alpoù hag ur rannvro europat (EuroRegion). Goude bezañ bet e dalc'h an Habsbourged abaoe 1369 e voe rannet etre Aostria hag Italia diwar emglev Saint Germain-en-Laye e 1919. Teir rannvro a zo bremañ :
* Stad kevredet Tirol (pe Tirol an Norzh hag ar Reter, Aostria),
* Su Tirol (Proviñs Bozen, Italia),
* Trentino (Proviñs Trento, Italia).
Menezioù uhelañ Tirol eo an Ortler (italianeg Ortles, 3 905 m) hag ar Großglockner (3 798 m). Teiryezhek eo ar vro : e Tirol an Norzh hag ar Reter e komzer alamaneg, e Su Tirol alamaneg, italianeg ha ladineg (reto-romaneg), hag en Trentino italianeg.
a vo kavet e Wikimedia Commons.
# Tirol (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Tirol zo anv meur a dra :
* Stad Tirol, unan eus stadoù Aostria
* Su Tirol pe Sutirol, ur broviñs emren en Italia
* Tirol, ur geriadenn e proviñs Sutirol
* Kastell Tirol, ur c'hastell e kumun Tirol (e Tirol ar Su)
* Puerto Tirol, ur gêr e norzh Arc'hantina
# Partidul Naţional Liberal

Ar Strollad Frankizour Broadel (roumaneg: Partidul Național Liberal, PNL) zo ur strollad politikel demokrat kristen ha mirour sokial eus Roumania (an trede hini galloudusañ e 2024). Adsavet e oa bet e-kreiz miz Genver 1990, nebeut amzer goude Reveulzi 1989 hag a oa echuet gant kouezhadenn ar gomunouriezh e Roumania. Embann a ra bezañ hêr d'ar ar strollad gant ar memes anv, a oa bet oberiant eus 1875 betek 1947 e Rouantelezh Roumania.
Dre implij al liamm-se en em ginnig alies ar strollad-mañ evel ar c'hentañ strollad politikel savet er vro hag an hini koshañ eus familh ar strolladoù frankizour europat war ar memes tro.

## Notennoù ha daveennoù

* ↑ Ciucă, despre decizia CEDO referitoare la parteneriatul civil: PNL va susţine în continuare familia tradiţională, credinţa în Dumnezeu şi patriotismul (11 a viz Kerzu 2023).
* ↑ Ghinea, despre o coaliție PNL-PMP: Bla bla-ul ăsta cu valorile creștin democrate e vomitiv - HotNews.ro (10 November 2020).
* ↑ Cine salvează Partidul Național Liberal? - Contributors (24 a viz Gwengolo 2021).
* ↑ Antonescu: La 138 de ani de la înființarea sa destinul PNL este strâns legat de evoluția României și de parcursul european (ro). Agerpres (24 a viz Mae 2013).
# Denise Bombardier

Denise Bombardier (ganet Marie Louise Yvette Denise Bombardier, d'an 18 a viz Genver 1941 hag aet da Anaon d'ar 4 a viz Gouhere 2023) a oa ur gazetennerez, esaourez, skrivagnerez ha maouez ar mediaioù e galleg dreist-holl evit ar rouedad skinwel CBC/Radio-Canada e-doug ouzhpenn 30 vloaz.
Bombardier a oa difennerez ar Francophonie hag alies e oa bet pedet gant Bernard Pivot evit komz a-zivout psyche ar C'hallaoued ha stad ar galleg e Bro-C'hall.

## Marv

Marvet eo gant ur c'hrign-bev d'an oad a 82 vloaz.

## Oberennoù

* La Voix de la France (1975)
* Une enfance à l'eau bénite (1985)
* Le mal de l'âme (with Claude Saint-Laurent, 1989)
* Tremblement de cœur (1990)
* La déroute des sexes (1993)
* Nos hommes (1995)
* Aimez-moi les uns les autres (1999)
* Lettre ouverte aux Français qui se croient le nombril du monde (2000)
* Propos d'une moraliste (2003)
* Et quoi encore! (2004)
* Sans complaisance (2005)
* Nos chères amies (2008)
* L'énigmatique Céline Dion (2009)
* L'Anglais (2012)
* Une vie sans peur et sans regret. Mémoires (2019)

## Notennoù ha daveennoù

* ↑ (en) "Popular Quebec TV host Denise Bombardier spoke out against immigration and gay marriage" (6 a viz Gouhere 2023).
* ↑ (fr) . Denise Bombardier n’est plus, Radio-Canada
# Delacourella

Delacourella :
| Delacourella capistrata. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Delacourella Wolters, 1949 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Delacourella a zo ur genad e rummatadur an evned, krouet e 1949 gant an evnoniour alaman Hans Edmund Wolters (1915-1991).

## An anv

Dibabet eo bet an anv evit dougen bri d'an evnoniour gall-stadunanat Jean Théodore Delacour (1890-1985) en devoa labouret kalz war daksonomiezh al laboused, reoù ar c'herentiad Estrildidae en o zouez.

## Spesadoù

N'eus nemet ur spesad golvaneged er genad-mañ : Delacourella capistrata, brosezat e takadoù 'zo eus Afrika (eus Senegal ha Gambia da c'hGinea ha reter da su Soudan ar Su, kornôg Ouganda ha biz Republik Demokratel Kongo).

## Rummatadur

Dilec'hiet eo bet ar spesad Nesocharis capistrata d'ober ar genad.

## Notennoù ha daveennoù

* ↑ (en) Roadennoù IOC World Bird List diwar-benn Estrildidae/Delacourella (lennet e-barzh d'an 18 a viz C'hwevrer 2025).
# Callocephalon

Callocephalon :
| Callocephalon fimbriatum, tresadenn (1803) gant James Grant. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Psittaciformes |
| Kerentiad : | Cacatuidae |
| Anv skiantel ||
| Callocephalon Lesson, 1837 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Callocephalon a zo ur genad e rummatadur an evned, krouet e 1837 gant an naturour gall René Primevère Lesson (1794-1849).

## Spesadoù

N'eus nemet ur spesad kaketoued er genad-mañ : Callocephalon fimbriatum, anv skiantel ar c'haketou gang-gang, brosezat en Aostralia (eus su-kreiz Sukembre-Nevez da vervent Victoria).

## Notennoù ha daveennoù

* ↑ (en) Roadennoù IOC World Bird List diwar-benn Cacatuidae/Callocephalon (lennet e-barzh d'an 11 a viz Meurzh 2025).
# Christian Bougeard

Christian Bougeard (ganet e 1952) zo un istorour breton, kelenner war an Istor a-vremañ e skol-veur Brest hag ezel eus Kreizenn an Enklaskoù Breizhek ha Keltiek (CRBC).

## Levrioù

* Histoire de la Résistance en Bretagne, Paris, Gisserot, 1992, 118p. (ISBN 2-87747-091-1 et ISBN 978-2-87747-091-9).
* Le choc de la guerre dans les Côtes-du-Nord, 1939-1945, Paris, éditions J.-P. Gisserot, 1995.
* René Pleven, un Français libre en politique, Presses universitaires de Rennes, 1994, 473 p., lenn enlinenn
* La Résistance et les Français : enjeux stratégiques et environnement social, renet gant Jacqueline Sainclivier ha Christian Bougeard, Presses universitaires de Rennes, 1995.
* La Bretagne d’une guerre à l’autre (1914-1945), Paris, éditions J.-P. Gisserot, 1999.
* Élites et notables en Bretagne de l’Ancien Régime à nos jours, renet gant Ph. Jarnoux ha C. Bougeard, Brest, CRBC, Kreiz 10, 340 p., 1999.
* Tanguy Prigent, paysan ministre, Presses universitaires de Rennes, 2002, 363 p. lenn enlinenn
* La Bretagne pendant la Seconde Guerre mondiale et les identités régionales, Christian Bougeard, Brest, CRBC, 2002
* Occupation, Résistance, Libération en Bretagne en 30 questions, La Crèche, Geste éditions, 2005, 62 p.
* Les socialistes dans le Finistère (1905-2005) (kenlabour), Roazhon, éd. Apogée, 2006. p. 105-212.
* Gens de Bretagne (1880-1960), Paris, Éditions du Chêne, 2009, 296 p